Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin ja Ranskan väitetään tehneen yhteisen iskun -
syyrialaiseen teknologialaitokseen Latakian kaupungin liepeillä.
USA:n ulkoministeri Pompeo raivostui entiselle ulkoministeri Kerrylle, -
joka pitää yhteyttä Iraniin.
Hänen mukaansa yhteydenpito on "sopimatonta ja ennenkuulumatonta".
Israelin juutalaisten enemmistö aloitti tänä iltana paaston.
Maa hiljeni viettämään sovituspäivää eli jom kippuria, -
joka on juutalaisten pyhin päivä.
Erääseen syyrialaiseen teknologia- laitokseen Latakian liepeillä -
tehtiin viime yönä ohjusisku. Se oli jo toinen vastaavanlainen isku -
kahden vuorokauden sisään. Iskusta syytetään Israelia.
Venäjän puolustusministeriön mukaan ranskalaiset fregatit -
ja neljä Israelin F-16-hävittäjää ampuivat kymmeniä ohjuksia -
syyrialaiskohteisiin Latakian maakunnassa.
Sotilaslähteet Syyriasta vahvistivat venäläisten lausunnon TV7:lle.
Venäläisten mukaan maasta ilmaan -ohjustorjunta pysäytti useita ohjuksia,
jotka ammuttiin Välimereltä.
Syyrialaiset ilmapuolustuspatteristot yrittivät pysäyttää ohjusten lisäksi -
useita Israelin hävittäjiä onnistumatta siinä.
Amerikkalaismedia kertoi USA:n viranomaisten sanoneen, -
että Syyrian ilmatorjunta pudotti vahingossa venäläiskoneen -
yrittäessään torjua Israelin ohjuksia.
Venäjän puolustusministeriö vahvisti tiedot.
Sen mukaan IL-20-tiedustelukone katosi tutkasta, mukanaan 15 ihmistä.
Venäjä ei moittinut Syyrian hallintoa harhatulesta vaan syytti Israelia -
venäläiskoneen kohtalosta.
Venäjä sanoo varaavansa itselleen -
oikeuden vastata Israelin "vihamielisiin provokaatioihin".
Israel käytti venäläiskonetta kilpenä Syyrian ilmatorjuntaa vastaan.
Sen seurauksena S-200-järjestelmän torjuntaohjus pudotti IL-20-koneen, -
jonka heijastusala on paljon suurempi kuin F-16:ssa.
Israelin provokaatiot ovat vihamielisiä tekoja.
Viisitoista palveluksessamme ollutta kuoli tämän vastuuttomuuden takia.
Se rikkoo venäläis-israelilaisen yhteistyön henkeä.
Varaamme oikeuden vastatoimiin.
Israelin puolustusvoimat vastasi TV7:n kommenttipyyntöön, -
ettei se kommentoi ulkomaisia tietoja.
Israelin ulkoministeriö ei kommentoinut lausuntoa.
Pohjois-Syyriassa Venäjän ja Syyrian ilmavoimat pommittavat edelleen -
militanttikohteita Haman ja Idlibin maakunnissa.
Hallinto valmistautuu hyökkäämään viimeiseen kapinallistukikohtaan.
Syyrian armeijan rinnalla taistelee tuhansia Idlibin asukkaita, -
jotka pakenivat kodeistaan, kun maa- kunta joutui äärimuslimien haltuun.
Vahvimpia ryhmiä on jihadistiryhmä Haya'at Tahrir al-Sham, -
jolla on yhteyksiä al-Qaidaan.
Syyrian pohjoisnaapuri Turkki, jota Idlibin islamistit kuuntelevat, -
suostutteli Venäjän lykkäämään hyökkäystä.
Turkkilaisviranomaisten mukaan Turkkia huolestuttaa pakolaistulva, -
joka mahdollisesti vyöryisi Turkkiin.
Turkki vaatiikin ratkaisua, joka estää "humanitaarisen katastrofin".
Turkin ja Venäjän presidentit Erdoğan ja Putin tapasivat eilen Sotšissa.
He sopivat, että islamistitaistelijoiden ja hallituksen joukkojen välille -
Idlibiin perustetaan demilitarisoitu vyöhyke.
Johtajien mukaan se "vauhdittaa Syyrian sodan poliittista ratkaisua".
Tarkastelimme tilannetta -
ja päätimme perustaa demilitarisoidun vyöhykkeen -
Syyrian hallinnon joukkojen ja aseistetun opposition välille.
15―20 kilometriä leveä vyöhyke -
perustetaan 15. lokakuuta mennessä.
Äärikapinallisten, kuten Nusran rinta- man, on vetäydyttävä vyöhykkeeltä.
Me molemmat olemme sitä mieltä, että nyt sovitut toimet -
vauhdittavat Syyrian konfliktin ratkaisemista poliittisin keinoin, -
auttavat tehostamaan Geneven prosessia -
ja vaikuttavat niin, että Syyriaan saadaan rauha.
Idlibin kapinallisryhmien enemmistöllä on yhteyksiä Isisiin ja al-Qaidaan, -
mutta Turkin presidentti Erdoğan pitää Syyrian suurimpana uhkana -
kurdiryhmiä, kuten YPG ja PYD, joita USA:n liittouma tukee.
Suurin uhka Syyrian alueelliselle yhtenäisyydelle -
ja Turkin kansalliselle ykseydelle on YPG/PYD.
On selvää, että ryhmä on syyllistynyt joukkomurhiin -
ja etnisiin puhdistuksiin Eufratin itärannalla.
Suurin uhka Syyrian tulevaisuudelle ei tule Idlibistä -
vaan Eufratin itärannan terroripesäkkeistä.
USA:n ulkoministeri Mike Pompeo vastasi kysymykseen -
liittyen edellisen hallinnon ulkoministeri Kerryn toimiin Iranissa.
Pompeo sanoi jättävänsä arviot mah- dollisesta maanpetturuudesta muille.
Hän sanoi, että Kerryn yhteydenpito vihollisvaltioon -
on "sopimatonta ja ennenkuulumatonta".
Kerryn toimet ovat sopimattomia ja ennenkuulumattomia.
Entinen ulkoministeri pitää yhteyttä suurimpaan terrorin rahoittajamaahan.
Teidän ei tarvitse uskoa minua.
Hän itse sanoi käskeneensä heitä odottamaan tämän hallinnon loppua.
USA:n linjausten nakertaminen entisenä ulkoministerinä -
on aivan ennenkuulumatonta.
Entinen ulkoministeri Kerry kertoi rehvakkaasti aiemmin, -
että hän keskustelee jatkuvasti Iranin johtajien kanssa ja tapaa heitä, -
heidän joukossaan mm. ulkoministeri Javad Zarif.
Obaman hallinnossa toiminut Kerry neuvoi tiettävästi Iranin hallintoa -
vastaamaan Yhdysvaltain linjauksiin.
Tietojen tultua ilmi presidentti Trump arvosteli Twitterissä sitä, -
että Kerry on tavannut Iranin "vihamielisen hallinnon" viranomaisia -
virkakautensa jälkeen. Trump kutsui Kerryn toimia laittomiksi.
Korkea-arvoinen amerikkalais- viranomainen kertoi TV7:lle, -
että Kerryn toimet saattavat täyttää maanpetoksen kriteerit, -
sillä Kerry selvästi ja avoimesti tarjosi vihollismaalle apua ja lohtua, -
mikä täyttää perustuslain 3. artiklan 3. kohdan oikeusperusteet.
Vielä Israeliin: Maan juutalaisista valtaosa aloitti tänä iltana paaston -
osana juutalaisten pyhintä päivää, sovituspäivää eli jom kippuria.
Israelin puolustusvoimat sulki turvallisuussyistä kaikki raja-asemat -
palestiinalaisalueille, kuten Länsirantaan ja Gazaan.
Ne avataan jälleen huomenna puoliltaöin.
Läpi lasketaan vain humanitaariset, sairaus- ja muut poikkeustapaukset.
Poliisi ja rajavartiosto ovat valmiudessa Jerusalemissa.
Partiointia on lisätty alueilla, joissa on viime aikoina ollut levottomuuksia.
Lentoliikenne pysäytettiin Israelin kansainvälisellä lentoasemalla -
tänään kello 14. Ne käynnistyvät uudelleen huomenna klo 21.30.
Kiitos seurasta! Jom kippurin vuoksi TV7 Israel-uutisia ei tule huomenna.
Toivomme sujuvaa paastoa kaikille pyhää kunnioittaville.
Olen Jonathan Hessen. Rukoilkaa rauhaa Israelille ja Jerusalemille.
Torstaihin!
Suomennos: Marianne Tenetz